TKS ควง SYNEX พุ่งแรง! เล็งมาตรการ “ช้อปดีมีคืน” ดันยอดขาย หนุนรายได้ Q1/65
TKS ควง SYNEX พุ่งแรง! เล็งมาตรการ "ช้อปดีมีคืน" ดันรายได้ต้นปี 65 คาดสินค้าสินค้า IT จะได้ประโยชน์จากมาตรการช่วยกระตุ้นหนุนยอดขายให้ปรับเพิ่มขึ้น
22 ธ.ค. 2564

ผู้สื่อข่าวรายงานว่าวันนี้ (22 ธ.ค.2564) ราคาหุ้น บริษัท ที.เค.เอส. เทคโนโลยี จำกัด (มหาชน) หรือ TKS ณ เวลา 10:30 น. อยู่ที่ระดับ 16.50 บาท เพิ่มขึ้น 2.20 บาท หรือ 15.38% โดยทำจุดสูงสุดที่ 16.70 บาท และทำจุดต่ำสุดที่ 14.50 บาท ด้วยมูลค่าการซื้อขาย 393.69 ล้านบาท
ส่วนหุ้น บริษัท ซินเน็ค (ประเทศไทย) จำกัด (มหาชน) หรือ SYNEX อยู่ที่ระดับ 36.00 บาท เพิ่มขึ้น 2.25 บาท หรือ 6.67% โดยทำจุดสูงสุดที่ 36.50 บาท และทำจุดต่ำสุดที่ 34.00 บาท ด้วยมูลค่าการซื้อขาย 113.95 ล้านบาท
บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (22 ธ.ค.2564) โดยคาดกำไรในไตรมาส 4/2564 โดดเด่นตามส่วนแบ่งกำไร SYNEX ที่สูงขึ้นจาก High Season รวมถึงได้ประโยชน์ทางอ้อมจากมาตรการ “ช้อปดีมีคืน” ต้นปี 2565 ซึ่งคาดกลุ่มขายสินค้า IT จะได้ประโยชน์จากมาตรการดังกล่าวช่วยกระตุ้นหนุนยอดขายให้ปรับเพิ่มขึ้น
อย่างไรก็ตาม ปัจจุบัน SYNEX ปรับขึ้นแรงและเกือบเต็มมูลค่าเทียบกับราคาเป้าหมาย โดยมอง TKS น่าสนใจกว่าจาก Discount ปัจจุบันที่สูงเกือบ 40% และเทรด 2022PER เพียง 13 เท่า โดยให้ราคาเป้าหมาย TKS ที่ 22 บาท